סיליה אימרי

סיליה דיאנה סאוויל אמרי (באנגלית: Celia Diana Savile Imrie; נולדה ב-15 ביולי 1952) היא שחקנית אנגלייה. נולדה וגדלה בגילדפורד, ולמדה בבית הספר למשחק גילדפורד .

תחילת הקריירה של אימרי בטלוויזיה הייתה בתחילת שנות השבעים. היא הפכה למוכרת בהופעותיה עם ויקטוריה ווד כולל בתפקיד קלייר בסרט "פט ומרגרט" (1994), בתפקיד פיליפה מונקרופט בסדרה הקומית "נשות המזנון" (1998–2000), בגילום תפקידים שונים בתוכנית המערכונים של ווד "Victoria Wood As Seen On TV" (מ-1985 ל-1987) וכמיס באבס בפרודיה על אופרות הסבון "Acorn Antiques", תפקיד אותו גילמה גם ב-2005 במחזמר "Acorn Antiques: The Musical!". תפקידים נוספים שלה בטלוויזיה היו מריאן בלשייד בסדרה "ברז'ראק" (1983), דיאנה ניל בסיטקום "אחרי שהלכת" (2007–2008) וכגלוריה מילינגטון בסדרה "קינגדום" (2007–2009)

בקולנוע הופיעה אימרי בסרטים "איש הנצח" (1986), "הילרי וג'קי" (1998), "יומנה של ברידג'ט ג'ונס" (2001), "נערות לוח השנה" (2003), "ברידג'ט ג'ונס: עובדות החיים" (2004) וב"מלון מריגולד האקזוטי" (2012).

אימרי תוארה כ"אחת השחקניות הבריטיות המצליחות ביותר בעשורים האחרונים". היא הייתה מועמדת פעמיים לפרס לורנס אוליבייה, וזכתה בפרס על ההופעה הטובה ביותר בתפקיד משנה על תפקידה כמיס באבס במחזה .

ביוגרפיה
אימרי נולדה בשנת 1952 בעיר גילדפורד שבמחוז סארי, הרביעית מתוך חמישה ילדים של דיאנה אליזבת ודייווי אנדרו אימרי. מוצא אביה מגלאזגו שבסקוטלנד.

היא התחנכה בבית הספר התיכון בגילדפורד, בית ספר עצמאי לבנות, ואחר כך למדה בבית הספר למשחק Guildford School of Acting.

הקריירה של אימרי משתרעת בתחומי הקולנוע, טלוויזיה, רדיו ותיאטרון. בקולנוע שיחקה בסרטים "נני מקפי - קסם של אומנת", "הילרי וג'קי" (בתפקיד איריס דה פרה) ובסרט "קטנים עליו" מ-1997 שיחקה בתפקיד הומילי קלוק. עוד סרטים בהם השתתפה היו "יומנה של ברידג'ט ג'ונס", "נערות לוח השנה", "איש הנצח" ובתפקיד טייסת קרב בראבו 5 בסרט "מלחמת הכוכבים - פרק 1: אימת הפנטום". ב-2004 גילמה אימרי את ד"ר אימוג'ן ריד במותחן "Out of Bounds". ב-2007 השתתפה בסרט "טירוף של קולג'" לצדם של סטיבן פריי, רופרט אוורט, קולין פירת', ראסל בראנד ומישה ברטון.

בין התפקידים שמילאה בטלוויזיה היו בסדרות "The Nightmare Man", "תפוזים הם לא הפרי היחיד", "חדר מיון", "פשוט נהדרת", "The Darling Buds of May" וב"על אדונים ומשרתים". בשנת 2000 שיחקה בתפקיד ליידי גרטרוד במיני-סדרה "Gormenghast".
עוד שיחקה בתפקידי אורח בסיטקום של BBC סקוטלנד "Still Game" וגילמה עוזרת בית בשם גברת בג. ב-2005 הופיעה בדרמה "מר הרווי מדליק נר", בתפקיד מורה הלוקחת ליום טיול לקתדרלת סולסברי חבורה של תלמידים פרועים. בסיטקום של ה-BBC "אחרי שהלכת" היא כיכבה לצדו של ניקולס לינדהרסט, ובדרמה "קינגדום" של ITV1 שיחקה יחד עם סטיבן פריי. ב-2013 כיכבה בפרק בסדרת המדע בדיוני "דוקטור הו" בתפקיד מיס קיזלט המרושעת בפרק "הפעמונים של סנט ג'ון".

ב-2005 זכתה לביקורות חיוביות בהופעת הבכורה שלה בארצות הברית במחזה "Unsuspecting Susan".
ב-2009 הופיעה אימרי במחזה "Plague Over England" בווסט אנד, מחזה אודות השחקן ג'ון גילגוד, וזכתה לביקורות חיוביות על הופעתה. באותה שנה השתתפה בהצגת הבכורה של "Mixed Up North" מאת רובין סואנס ובבימויו של מקס סטפורד-קלארק. ב-2010 שיחקה לצדו של רובין סואנס בהפקה ל-"The Rivals" מאת שרידן. עוד שיחקה פעמיים לצדו של מרטין קלונס, ב-2002 בסרט על אודות ג'ון ג'ורג' הייג "A Is For Acid" ואחר כך בסדרה המצליחה של ITV "דוק מרטין".

ברדיו השתתפה בהפקות של BBC Radio 4 בהן "No Commitments" ב-"Adventures of a Black Bag" ובסדרה הקומית "Bleak Expectations". ב-2007 הקליטה אימרי את הספר "אראבלה" ששודר במשך שבועיים במסגרת התוכנית "Book at Bedtime".

אימרי ידועה בזכות שיתוף הפעולה רב השנים עם ויקטוריה ווד, איתה הופיעה בתוכניות טלוויזיה כמו הסיטקום "נשות המזנון" ובתוכנית המערכונים "Victoria Wood As Seen On TV". ב-1985 שיחקה לראשונה בדמות מיס באבס בסדרה "Acorn Antiques" פרודיה על אופרת הסבון הבריטית "Crossroads".

ב-2005 השתתפה בתפקיד מיס באבס במחזמר בווסט אנד, יחד עם צוות השחקנים המקורי של התוכנית. היא זכתה בפרס אוליבייה על תפקיד זה.

באוקטובר 2012 השתתפה בתוכנית " Who Do You Think You Are?" של ה-BBC המתחקה אחרי שורשי משפחתה. היא גילתה שמצד אמה היא צאצאית של ויליאם לורד ראסל, איש פרלמנט ויגי שהוצא להורג בעוון בגידה בשנת 1683 אחרי שהואשם בקשירת קשר נגד המלך צ'ארלס השני.

בשנת 2017 שיחקה בסרט המסתורין "תרופה לבריאות" (A Cure for Wellness) בבימויו של גור ורבינסקי.

 חיים אישיים 
אימרי מתגוררת בלונדון ובעיר הנמל קאוז שבאי וייט. יש לה בן, אנגוס, מהשחקן בנג'מין ויטרו. אנגוס הופיע לצדה על המסך בסדרה "קינגדום" ובהפקות נוספות. הוא לומד תיאטרון באוניברסיטת ווריק.

בגיל 14 חלתה אימרי באנורקסיה נרבוזה ואושפזה בבית החולים סנט תומאס. היא הייתה בטיפולו של הפסיכיאטר ויליאם סרגנט  וטופלה בעזרת שוק חשמלי ובתרופות אנטי-פסיכוטיות.

פרסים
 (1992) פרס קלרנס דרוונט לשחקנית המשנה הטובה ביותר במחזה "The Sea"
 (2006) פרס לורנס אוליבייה להופעה הטובה ביותר בתפקיד משנה במחזמר עבור "Acorn Antiques:The Musical"

פילמוגרפיה
סרטים
 שנה שם שם באנגלית תפקיד הערות 1973 Assassin 1974 House of Whipcord ברברה 1978 רצח על הנילוס Death on the Nile משרתת ללא קרדיט 1983 אשה מושחתת The Wicked Lady 1986 איש הנצח Highlander קייט מקלאוד 1991 The Harmfulness of Tobacco 1992 Blue Black Permanent 1994 פרנקנשטיין Frankenstein גברת מוריץ 1995 ההצגה חייבת להמשך A Midwinter's Tale פאדג' 1997 קטנים עליו The Borrowers הומילי קלוק 1998 Hiccup ג'ודי סרט קצר הילרי וג'קי Hilary and Jackie אייריס די פרה 1999 מלחמת הכוכבים - פרק 1: אימת הפנטום Star Wars: Episode I - The Phantom Menace 2001 יומנה של ברידג'ט ג'ונס Bridget Jones's Diary אונה אלקונבורי לאקי ברייק Lucky Break אמי צ'מברלין Revelation הרייט מרטל 2002 מכנסי הרעם Thunderpants מיס רפייר הארטלנדס Heartlands סוניה 2003 נערות לוח השנה Calendar Girls סיליה 2004 Out of Bounds ד"ר אימוג'ין ריד וימבלדון - אהבה בלבן Wimbledon ליידיס קנווד ברידג'ט ג'ונס: עובדות החיים Bridget Jones: The Edge of Reason אונה אלקונבורי 2005בלה בלה Wah-Wah ליידי הרדוויק נני מקפי - קסם של אומנת Nanny McPhee גברת קוויקלי קליק Imagine Me & You טסה 2007 טירוף של קולג' St Trinian's 2009 טירוף של קולג' 2 St. Trinian's II: The Legend of Fritton's Gold 2010 כשתפגשי זר גבוה ומסתורי You Will Meet a Tall Dark Stranger אניד ויקלו 2012 מלון מריגולד האקזוטי The Best Exotic Marigold Hotel מאדג' הרדקאסל 2014 אהבה בועטת The Love Punch פן החופשה הסקוטית שלי  What We Did on Our Holiday אגנס צ'יסלום Nativity 3: Dude, Where's My Donkey? גברת קין 2015 מלון מריגולד האקזוטי השני The Second Best Exotic Marigold Hotel מאדג' הרדקאסל Molly Moon: The Incredible Hypnotist אדנה 2016 ברידג'ט ג'ונס בייבי Bridget Jones's Baby אונה אלקונבורימרפא לבריאות A Cure for Wellnessויקטוריה ווטקינס 2018 אהבה מריקוד ראשון Finding Your Feet ביפ שותפים לרשע Malevolent גברת גרין 2022 חג המולד בחווה (אנ') Christmas on Mistletoe Farm מיס וומבלי 2023 מומיות Mummies אמא קרנבי דיבוב לאהוב מחדש Love Again ג'ינה ולנטיין נחמה מתוקה Good Grief אימלדה 2025 ברידג'ט ג'ונס: חוזרת לשוק Bridget Jones: Mad About the Boy אונה אלקונבורי מועדון הרצח של יום חמישי The Thursday Murder Club ג'ויס מדוקרופט

טלוויזיה
 שנה שם שם באנגלית תפקיד הערות 1974 על אדונים ומשרתים Upstairs, Downstairs ג'ני סדרת טלוויזיה (2 פרקים) 1979 האצילות מחייבת To the Manor Born פולי בפרק "A Touch of Class" 1980 Shoestring שילה ג'ונסון בפרק "Dangerous Game" 1981 The Nightmare Man פיונה פטרסון 1982 Cloud Howe אלסי קווין 1983 ברז'ראק Bergerac מריאן 1985–1987 Victoria Wood As Seen On TV תפקידים שונים 1988 טגארט Taggart הלן לומקס בפרק "Root of Evil" The New Statesman הילרי 1990 תפוזים הם לא הפרי היחיד Oranges Are Not the Only Fruit מיס ג'וסברי 1991 לאבג'וי Lovejoy ליידי פליסיטי קארי-הולדן בפרק "The Italian Venus" The Darling Buds of May קורין פריגו בפרק "When the Green Woods Laugh" 1992 Victoria Wood's All Day Breakfast תפקידים שונים Van der Valk מרייקה דקר בפרק "Still Waters" 1993 The Riff Raff Element ג'ואנה טונדיש 1994 פאט ומרגרט Pat and Margaret קלייר שובו של הבן The Return of the Native סוזן נונסץ' סרט טלוויזיה 1995 פשוט נהדרת Absolutely Fabulous קלודיה בינג בפרק "Jealous" חדר מיון Casualty אליזבת קלייטון בפרק "Learning Curve" 1997 הרוח מטירת קנטרוויל The Canterville Ghost לוסי אוטיס Into the Blue נדין קנינגהם קורות טום ג'ונס The History of Tom Jones, a Foundling גברת מילר Mr. White Goes to Westminster 1998 Duck Patrol גברת קאלוויי בפרק "River Rage" 1998–2000 נשות המזנון dinnerladies פיליפה 1999 Wetty Hainthropp Investigates סרט טלוויזיה קצר מזמור חג המולד A Christmas Carol גברת בנט 2000 גורמנהסט Gormenghast ליידי גרטווד דיאל ופסקו Dalziel & Pascoe בפרק "Above the Law" Victoria Wood With All The Trimmings 2001 Love in a Cold Climate הדודה סיידי מיני-סדרה רציחות במידסומר Midsomer Murders לואיז אוגוסט בפרק "Dark Autumn" רנדל והופקירק Randall and Hopkirk פרופ' מק'קרן בפרק "Revenge of the Bog People" Station Jim מיס פרייז'ר סדרת טלוויזיה 2002 Heartbeat סילביה לנגלי בפרק "The Shoot" הסערה המתפרצת The Gathering Storm ויולט פירמן סרט טלוויזיה Sparkhouse קייט לוטון A Is for Acid רוז הנדרסון סרט טלוויזיה דוקטור ז'יוואגו Doctor Zhivago אנה גרומיקו דניאל דרונדה Daniel Deronda גברת מייריק מיני-סדרה 2003 Still Game גברת בג בפרק "Wummin" 2004 ג'ונתן קריק Jonathan Creek תלמה ביילי בפרק "Gorgons Wood" דוק מרטין Doc Martin סוזן בריידינג בפרק "Going Bodmin" מיס מארפל Agatha Christie's Marple מאדאם ז'וילט בפרק "4.50 From Paddington" 2005 Mr. Harvey Lights a Candle מיס דייוויס 2006 פוארו Agatha Christie's Poirot דודה קאתי קלואד בפרק "Taken at the Flood" The Lavender List מרי וילסון Where the Heart Is גיינור וייטסייד 2007–2008 אחרי שהלכת After You've Gone דיאנה 2007–2009 קינגדום Kingdom גלוריה מילינגטון 2009 קרנפורד - ספיישל חג המולד Cranford : "Christmas Special" ליידי גלנמאייר 2010 The Road to Coronation Street דוריס ספיד 2011 בית קדרות לממכר וכאלה The Bleak Old Shop of Stuff מיס כריסמסהם 2012 Hacks טאבי סרט טלוויזיה טיטאניק Titanic גרייס ראשטון לואיס Lewis מישל מרבר בפרק "The Soul of Genius" 2013 דוקטור הו Doctor Who מיס קיזלט בפרק "The Bells of Saint John" Love and Marriage רואן הולדאוויי 2014 Blandings שרלוט סדרת טלוויזיה גן החיות שלנו Our Zoo ליידי דפני גודווין 2015 מרושעות Vicious ליידי הברפילד-ויקהם2016–הווהדברים טובים יותרBetter Thingsפיליס פוקס 2018 שותפים לרשע Malevolent גברת גרין פסיכולוג לרגע Hang Ups מגי פיט סדרת טלוויזיה 2020 בוקר אחד Keeping faith רוז עונה שלישית 2023–הווה הדיפלומטית The Diplomat מרגרט רוילין סדרת טלוויזיה של נטפליקס; 3 עונות  WAR באדג'י סדרה עתידית של HBO  טומב ריידר Tomb Raider פרנסין סדרה עתידית של פריים וידאו

ספרים
The Happy Hoofer (2011), Hodder & Stoughton, 
Not Quite Nice (2015), Bloomsbury Publishing, 

קישורים חיצוניים



 סיליה אימרי זוכה בפרס אוליביה

הערות שוליים

קטגוריה:אישים זוכי פרס אוליבייה
קטגוריה:זוכי פרס קלרנס דרוונט
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1952
קטגוריה:בריטים שנולדו ב-1952